Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 13.10.2015

S p r á v a
o vybavovaní sťažností a petícií za rok 2014  
___________________________________________

Predkladá :                                                          	Materiál obsahuje :
---------------                                                                     -------------------------
Ing. Martin Böhm                                                       	1. Návrh uznesenia
miestny kontrolór	                                  		2. Správu

Spracovateľ :                                                       	Stanovisko právnej skupiny :
------------------	                                                                 --------------------------------------
Ing. Ján Dubravec	                                  	           nie je potreba právneho
pracovník ÚMK	                                                      posúdenia

Na rokovanie prizvať :
------------------------------
               /

                     

Október 2015
Návrh uznesenia	

Miestne zastupiteľstvo  

schvaľuje

Správu o vybavovaní sťažností a petícií za rok 2014  

a/  s pripomienkami

b/  bez pripomienok

S p r á v a
 o vybavovaní sťažností a petícií občanov za rok 2014
_______________________________________________________________

	V zmysle § 18f, ods.1, písm. e/, zákona č.369/1990 Zb. o obecnom  zriadení v znení n.p., zákona č.9/2010 Z.z. o sťažnostiach v znení n.p. a "Zásad vybavovania sťažností a petícií v podmienkach samosprávy mestskej časti Bratislava - Nové Mesto“ schválených uznesením č. 25/05 na 25.zasadnutí MZ MČ B-NM dňa 12.10.2010, miestny kontrolór MČ B-NM spracoval podklady a predkladá nasledovnú správu o vybavovaní sťažností a petícií občanov za rok 2014.

	V centrálnej evidencii, na útvare miestneho kontrolóra, bolo k 31.12.2014 zaevidovaných 58 podaní, z toho 5 petícií, 3 hromadné podania, 11 sťažností  a 39 podaní. Podľa ustanovení zákona č.9/2010 Z.z. o sťažnostiach v znení n.p.,  a zákona č.85/1990 Zb. o petičnom práve v znení n.p., boli riešené 4 petície, 1 hromadná sťažnosť a 11 sťažností. Podľa ustanovení zákona č.50/1976 Zb.         o územnom plánovaní a stavebnom poriadku /Stavebný zákon/ v znení n.p. bola riešená 1 petícia, 1 hromadná sťažnosť a 2 podnety. Podľa Občianskeho zákonníka bolo riešené 1 hromadné podanie a 25 podnetov, žiadostí a oznámení. Iným subjektom na vybavenie bolo odstúpených 11 podaní a jedno podanie sme vrátili podávajúcemu. Z celkového počtu bolo 19 opodstatnených a 19 neopodstatnených podaní.          

	Na MÚ MČ B-NM boli podania od občanov,  resp. organizácií,  doručené poštou alebo osobne zaevidované na podateľni MÚ B-NM, prípadne na sekretariáte starostu a následne odovzdané na centrálne evidovanie a vybavenie na útvar miestneho kontrolóra. V 25 prípadoch použili občania na podanie podnetov  e-mailovú stránku Miestneho úradu.  

	Z celkového počtu podaní bolo na priame vybavenie z titulu vecnej  a miestnej príslušnosti 11 podaní odstúpených iným subjektom:

Magistrátu hl. m. SR Bratislavy - 4 podania, a to:
- orez drevín z dôvodu tienenia v medziblokovom parčíku ohraničenom ulicami Legerského , Ovručská a Sibírska
- sťažnosť na zlý stav vozovky a chodníkov na Šancovej ul. 
- obyvateľ Kolosea sa sťažoval na to. že sa nemohol dostať domov pri  organizovaní a presmerovaní dopravy  konaním sa  podujatia Prestigo Triathlon Bratislava 2014 pod záštitou primátora
- upozornenie, že podchod na Trnavskom mýte je zanedbaný a odpadkové koše sú preplnené.
 
Mestskej polícii – 6 podaní, a to:
- na nezodpovedných majitelov psov, ktorí v Lesoparku na Kolibe voľne púšťajú psi, so žiadosťou o kontrolu dodržiavania VZN o voľnom pohybe psov 
- dve podania upozorňujú na predaj drog v okolí Trnavského mýta na parkovisku za  železničnou poliklinikou a v priestoroch herne
- dve podania na znečisťovanie parku na Račianskom mýte neprispôsobivými  obyvateľmi
-  jedno podanie na nekonanie polície po privolaní občanmi

Regionálnemu úradu verejného zdravotníctva - 1 podanie, v  ktorom občania  Horskej ul. upozorňujú na rozširujúcu sa skládku odpadu. 

Podanie, ktoré sme vrátili odosielateľovi, smerovalo na vydanie rozhodnutia o výrube drevín v rámci „Areál Koliba, bytové domy na Brečtanovej ul.. MČ B-NM ako správny orgán v I. stupni vo veci ochrany drevín môže podľa zákona o ochrane prírody a krajiny v zložitejších prípadoch požiadať orgán ochrany prírody o primerané predĺženie lehoty, čo sa stalo a o čom bol podávateľ podnetu písomne upovedomený.
 
Podľa ustanovení zákona č.9/2010 Z.z. o sťažnostiach v znení n.p. a zákona č.85/1990 Zb. o petičnom práve v znení n.p., boli na MÚ B-NM a organizáciách zriadených MZ MČ B-NM riešené 4 petície, 1 hromadná sťažnosť a 11 sťažností, z ktorých bolo 5 opodstatnených a 7 neopodstatnených. 

Dve petície riešil útvar miestneho kontrolóra. 
V prvej riešenej petícii obyvatelia Koliby žiadali o predĺženie Desiatej ul. s prepojením na ul. Záruby – Čremchová. Správca komunikácie – MÚ B-NM nemá námietky proti predĺženiu Desiatej ulice. V súlade s územným plánom predĺženie ulice je vedené cez súkromné pozemky. Pre realizáciu tohto zámeru v zmysle územného plánu je potrebné vysporiadanie súkromných pozemkov, prípadne ich vyvlastnenie a spracovanie projektovej dokumentácie. V petícii navrhované riešenie problému prechodu obyvateľov vybudovaním chodníka pre peších namiesto cestnej komunikácie nie je možné realizovať, nakoľko by sa musel zmeniť celý územný plán zóny Kamenné sady. 

V druhej petícii žiadali obyvatelia Koliby dobudovanie parkoviska na rohu ulíc Záruby a Čremchova. V územnom pláne je na danej parcele, v ktorej obyvatelia žiadali dobudovať parkovisko, plánované technické vybavenie územia, a to  výstavba trafostanice. V stanovisku MÚ B-NM nie sú námietky proti vybudovaniu dočasného parkoviska. Parkovisko musí byť naprojektované podľa platných technických noriem pri zabezpečení dostatočných rozhľadových pomerov na križovatke a pri výjazde z parkoviska, dodržanie dostatočných pozdĺžnych a priečnych sklonov, odvodnenie parkovacích stojísk, atď. 
Obyvateľom v oboch prípadoch bolo odporučené osloviť  gesčného poslanca, aby  do svojho volebného programu prijal dané úlohy a tým mohol žiadať Miestne zastupiteľstvo o realizáciu uvedených stavieb. MČ B-NM by tak mohla zahrnúť vybudovanie parkoviska a predĺženie Desiatej ul. do rozpočtu v budúcom období. 

V tretej petícii, ktorú riešil prednosta MÚ B-NM, sa obyvatelia Rozvodnej ul. postavili proti vybudovaniu detského ihriska vo vnútro bloku na Rozvodnej ul.. Pred začatím stavby boli zo strany MÚ B-NM oddelením VaI iniciované dve stretnutia s občanmi ohľadne oboznámenia občanov s projektom DI. Na stretnutí občania predložili svoje požiadavky na hracie prvky a vybavenie DI. Na základe ich požiadaviek bola vypracovaná štúdia, ktorá bola zverejnená na Webovej stránke MÚ B-NM, kde ju mohli občania do určitého termínu pripomienkovať, prípadne navrhnúť svoje podnety. Všetky podnety poli zapracované do konečného návrhu projektu na DI.  Prišlo veľa pozitívnych ohlasov a dva negatívne voči umiestneniu futbalového ihriska. Tieto podnety boli odovzdané projektantovi a ten vylúčil futbalové ihrisko. Až po zapracovaní všetkých pripomienok bolo vydané stavebné povolenie na realizáciu stavby. Vybudovanie DI bolo hradené zo sponzorského daru pre MČ B-NM, ktorý vybavil starosta MČ B-NM. 

Štvrtú petíciu riešil starosta MČ B-NM Mgr. Kusý v spolupráci s oddelením VaI. V petícii obyvatelia Robotníckej ul. žiadali starostu o využívanie, resp. revitalizáciu medziblokového nádvoria spojenú s parkovaním motorových vozidiel nad podzemnými garážami – vrátane hluku a exhalátov, neupravenej príjazdovej cesty, ako aj nedostatok zelene. Starosta Mgr. Kusý na stretnutí s občanmi informoval o prebiehajúcom konaní na MÚ B-NM a zabezpečení statického posúdenia nosnosti stropu podzemnej garáže, z výsledku ktorého sa bude odvíjať následné riešenie využívania medziblokového nádvoria. Starosta MČ navrhol aj možnosť príspevku ako dotácie na zhotovenie a osadenie železnej brány na uzatvorenie priestoru, ako ochrany pred vjazdom motorových vozidiel do dvora a tiež navrhol možnosť financovania osadenia niekoľkých lavičiek z fondov EÚ.  Účastníci konania prostredníctvom svojho zástupcu v spolupráci s pracovníkmi VaI MÚ B-NM daný problém dotiahnu do realizácie projektovej dokumentácie, prípadne realizácie stavby.

Jednu opodstatnenú hromadnú sťažnosť, ktorá bola podaná elektronicky a riešilo ju oddelenie životného prostredia a územného plánu, podali občania Bratislavy, aby vyjadrili protest proti výstavbe vyhrievaných bazénov v lokalite na konečnej autobusu č. 43 na Železnej studienke, pri Ceste mládeže. Mestské zastupiteľstvo hlavného mesta SR Bratislavy, v súlade s územným plánom, odsúhlasilo uznesením MZ hl.m. SR č. 123/2007 zo dňa 31.5.2007, že  predmetný priestor je súčasťou stabilizovaného územia, určený pre funkciu občianskej vybavenosti celomestského a nadmestského významu. Z hľadiska funkčnej a priestorovej regulácie nie je predložená pripravovaná činnosť v rozpore s územným plánom hl.m. SR. Bratislavy. MČ B-NM má k predloženému návrhu vypracované pripomienky, ktoré musia byť zapracované do procesu posudzovania,  pričom je nutné vyjadrenie sa všetkých účastníkov dotknutých orgánov konania k doplnenej správe o hodnotení. Oznámenie o uvedenom zámere bolo medializované a na príslušnú dobu vyvesené pre verejnosť na úradných tabuliach MÚ MČ B-NM. MÚ B-NM požiadal Okresný úrad Bratislava, aby sa pri posudzovaní vplyvov na životné prostredie pripravovanej činnosti „Revitalizácia kúpaliska Železná studnička“ vo zvýšenej miere venoval aj posúdeniu dopravnej štúdii v danej lokalite a vypracovaniu hydrogeologického posudku vplyvu na životné prostredie, hlavne z pohľadu ochrany prírody a krajiny a ochrany vzácneho biotopu v danej lokalite.    

Z 11 sťažností, riešených na MÚ B-NM, sa jednotlivé oddelenia podieľali na riešení nasledovne:

Oddelenie životného prostredia a územného plánovania (ŽPaÚP) riešilo dve sťažnosti, z toho jednu opodstatnenú a jednu neopodstatnenú. Opodstatnená sťažnosť sa týkala požiadavky na pravidelné kosenie a zabránenie prerastania zelene na súkromnom pozemku. Neopodstatnená sťažnosť sa týkala prieťahov v povolení na realizáciu drobnej stavby – oplotenia pozemku. 

Oddelenie právne, podnikateľských činností, evidencie súpis. čísel a správy pozemkov (PPČESČaSP) – referát podnikateľských činností riešil dve opodstatnené sťažnosti na  nedodržanie prevádzkovej doby prevádzky reštaurácie Magnet pub a reštaurácie Stromovka. 

Oddelenie vnútornej správy, správy bytov a nebytových priestorov (VSSBaNP) riešilo jednu opodstatnenú sťažnosť obyvateľky domu na Bojnickej ul., ktorá si sťažovala na znečistenie verejných priestorov na Bojnickej ul..
 
Prednosta MÚ vybavoval jednu neopodstatnenú sťažnosť, ktorá sa týkala poskytnutia sociálnej výpomoci. Táto sťažnosť bola prerokovaná aj v komisii sociálnych vecí a bývania a sociálna výpomoc bola opätovne zamietnutá.  

Oddelenie výstavby a investícii (VaI) riešilo jednu neopodstatnenú sťažnosť na zrušenie osadených lavičiek, ktoré ale zrušil majiteľ súkromného  pozemku. 

Referát miestnych daní a poplatkov riešil jednu neopodstatnenú sťažnosť na vyrubenie dane za pridelené vyhradené parkovacie miesto. Daňovník nezaplatil daň a z toho dôvodu daňovníkovi nevznikla žiadna ujma. 

Oddelenie sociálnych služieb (SS) riešilo jednu neopodstatnenú sťažnosť na stravovanie dôchodcov. Dôchodca mal neuhradené záväzky voči MČ. 

Vedenie EKO - podniku VPS /EKO/ riešilo dve neopodstatnené sťažnosti. V prvej si občan sťažoval na osadenie hracieho prvku na Bellovej ul.. Osadenie hracieho prvku bolo schválené uznesením MZ č. 17/27. V druhej sťažnosti trhovníci v tržnici na Šancovej ul. mali osobný spor ohľadne nájmu trhového miesta. 

Podľa ustanovení zákona č.50/1976 Zb. o územnom plánovaní a stavebnom poriadku /Stavebný zákon/ v znení neskorších predpisov, riešilo oddelenie Územného konania a stavebného poriadku jednu petíciu, jednu hromadnú sťažnosť a 2 podnety. V podaniach, ktoré súviseli s prebiehajúcim správnym územným alebo stavebným konaním, sa účastníci konania dovolávali svojich záujmov, ktoré chceli, aby boli zohľadnené pri vydávaní územného rozhodnutia, prípadne vydaní stavebného povolenia.

V podanej petícii obyvatelia Kramárov žiadali o zamietnutie schválenia žiadosti o vydanie územného rozhodnutia na výstavbu Polyfunkčného domu SA. Stavebný úrad petíciu vzal na vedomie a zaoberal sa ňou v prebiehajúcom územnom konaní. Predložené doklady, zo strany staviteľa, neposkytovali dostatočné podklady pre posúdenie a umiestnenie stavby, stavebný úrad vyzval navrhovateľa dňa 22.5.2013 na doplnenie podania a konanie prerušil. Nedostatky podania boli odstránené dňa 17.3.2014. Stavebný úrad dňa 31.3.2014 oznámil dotknutým orgánom a účastníkom konania o umiestnení tejto stavby doplnenie dokladov a pokračovanie v prerušenom konaní, ale zároveň nariadil ústne pojednávanie, spojené s miestnym zisťovaním na 25.4.2014. Stavebný úrad na základe uskutočneného konania a námietok účastníkov konania zistil, že podanie neposkytuje dostatočný podklad  pre umiestnenie stavby a preto vyzval žiadateľa k opakovanému doplneniu podania a konanie opakovane prerušil. Obyvatelia v petícii nesúhlasia s umiestnením stavby, namietajú procesné pochybenia zo strany stavebného úradu, obsah záväzných stanovísk, ako aj zhoršenie dopravnej situácie v danej lokalite. Vo veci nie je právoplatne ukončené konanie, účastníci konania uplatnili námietky a preto stavebný úrad bude o nich rozhodovať v prebiehajúcom územnom konaní, ktoré je prerušené z vyššie uvedených dôvodov. 

Hromadným podaním sa obyvatelia Tylovej ul. obrátili na starostu MČ B-NM, aby vydal záporné stanovisko k investičnému zámeru pripravovanej nadstavby na Tylovej ul., ako aj k novým stavbám, ktoré by mali byť realizované v Mierovej kolónii. Na MÚ B-NM nebola podaná žiadosť o vydanie stavebného povolenia na Tylovej ul. 

	V prvom podnete sa na stavebný úrad obrátil obyvateľ Príkopovej ul. a žiadal, aby sa dodržiavalo čistenie ulíc okolia stavby futbalového štadióna  v zmysle stavebného povolenia. 
	V druhom podnete sa obyvateľka Slnečnej ul. sťažovala na šírenie hluku z vedľajšej stavby a žiadala stavebný úrad o zjednanie nápravy podľa vydaného stavebného povolenia.

Podľa Občianskeho zákonníka bol riešený 1 hromadný podnet a 25 podnetov, žiadostí a oznámení. Z toho bolo 14 podaní opodstatnených a 12 podaní neopodstatnených.
.  
	Na  riešení podaní sa podieľali  jednotlivé oddelenia MÚ B-NM nasledovne:

	Oddelenie výstavby a investícií (VaI) riešilo jeden neopodstatnený hromadný podnet, v ktorom obyvatelia navrhovali zmenu vyhradeného parkovania pre firemné autá na Mestskej ul. a jeden neopodstatnený podnet poukazujúci na neoprávnené užívanie 13-tej ulice. 

	Oddelenie verejného poriadku (VP) riešilo 16 podnetov, z toho 10 opodstatnených a 6 neopodstatnených. Išlo hlavne o podnety z oblastí: susedské spolužitie, rušenie nočného pokoja susedom, štekanie psa, túlavý pes na Horskej, zaujatie verejného priestranstva, znečistenie komunikácie stavbou, zimná údržba komunikácie, rušenie zvukovými a výstražnými signálmi sanitiek, obťažovanie a znečisťovanie prostredia neprispôsobivými obyvateľmi, predaj drog  v okolí Trnavského mýta a konzumácia alkoholu na verejnom priestranstve. 

	Oddelenie životného prostredia a územného plánu (ŽPaUP) riešilo  1 opodstatnený podnet, ktorý sa týkal znečistenia a zanedbania priestorov pred garážami na Filiálke a 1 neopodstatnený podnet, ktorý sa týkal orezu drevín, prerastajúcich zo susedovej záhrady na Ceste na Kamzík.

EKO – podnik VPS (EKO) riešil 3 podnety, z toho 1 opodstatnený, ktorý sa týkal uzatvorenie schodiska v dezolátnom stave z Husovej ul. na Hlavnú ul. a 2 neopodstatnených podnetov: v jednom žiadala občianka zaradiť Mandľovníkovu ul. do zimnej údržby ciest a v druhej občan z Dolného Kubína žiadal zrušiť VZN, týkajúce sa prevádzkového poriadku na Kuchajde.

Prednosta MÚ B-NM riešil 1 neopodstatnený podnet na postup pri zaujatí verejného priestranstva.

	Útvar miestneho kontrolóra (ÚMK) riešil 1 opodstatnený podnet, kde  obyvateľka žiadala zmenu otváracích hodín v nočnom klube a 1 neopodstatnený podnet na spolužitie na Bojnickej ul.. 

	Z pohľadu miestneho kontrolóra MČ B-NM možno hodnotiť úroveň prešetrovania a vybavovania sťažností a petícií zodpovednými pracovníkmi Miestneho úradu MČ B-NM a organizácií zriadených MČ B-NM  kladne. Vedúci pracovníci v snahe pomôcť občanom našej MČ sa osobne zúčastňovali na miestnych preverovaniach a taktiež občanov prizývali na osobné prerokovania, čo mnohokrát  urýchlilo nejedno doriešenie sťažnosti.

Tabuľka sťažností a petícií	SŤAŽNOSTI	 	 	HROMADNÉ	 	 	PETÍCIE	
za rok 2014								
NÁZOV	spolu	O	N	spolu	O	N	Spolu	
Starosta + VaI	 	 	 	 	 	 	1	
parkovanie Robotnícka				 	 	 	1	
ŽPaÚP	2	1	1	1	1	 	 	
proti zastavaniu Žel. studničky - bazén	 	 	 	 	1	 	 	
kosenie a orez drevín na súkromnom pozemku	 	1 		 	 	 	 	
prieťahy pri drobnej stavbe	 		1 	 	 	 	 	
PPČESČaSP - podnikateľské činnosti	2	2	 	 	 	 	 	
Nedodržanie prevádzkovej doby reštaurácií	 	2	 	 	 	 	 	
Prednosta	1	 	1	 	 	 	1	
proti výstavbe DI – Rozvodná	 	 	 	 	 	 	1	
Sťažnosť proti vybavovaniu sťažnosti – sociálna výpomoc	 	 	1	 	 	 	 	
VSSBaNP	1	1						
znečistenie verejných priestorov – Bojnicka ul.		1						
VaI	1	 	1	 	 	 		
zrušenie osadených lavičiek Tylova ul.	 	 	1	 	 	 	 	
Poplatky	1	 	1	 	 	 	 	
vybavovanie povolenia na vyhradené parkovanie	 	 	1	 	 	 	 	
SS	1	 	1	 	 	 	 	
stravovanie dôchodcov	 	 	1	 	 	 	 	
UMK			 	 	 	 	2	
prepojenie Desiatej ul. na Záruby	 	 	 	 	 	 	1	
vybudovanie parkoviska Záruby – Čremchová	 	 	 	 	 	 	1	
EKO	2	 	2	 	 	 	 	
Hracie prvky na DI	 	 	1	 	 	 	 	
vzťahy medzi trhovníkmi – tržnica Šancova	 	 	1	 	 	 	 	
SPOLU	11	4	7	1	1	/	4